Държавен вестник, бр. 93, 2012 г., стр. 17

БРОЙ  93	
Д Ъ Р Ж А В Е Н  В Е С Т Н И К 	
СТР.  17  
паспорти на определените кандидат-елитни 
дървета (приложение № 6), в случай че има 
определени такива. 
(12) Одобрени базови източници за произ­
водство на горски репродуктивни материали 
съгласно чл. 2, ал. 3 се вписват в регистъра 
по ал. 1 в самостоятелен раздел към него.
(13) Насаждения, обособени при горско­
стопанското планиране като подотдели, имоти 
или отдели, имащи общи граници и растящи 
при сходни екологични условия в един район 
на произход, могат да бъдат одобрявани и 
регистрирани като един базов източник в 
категориите „идентифициран“ или „селек­
циониран“.
Чл. 17. (1) Всеки одобрен източник се 
идентифицира със самостоятелен регистраци­
онен номер, записан в регистъра на горската 
семепроизводствена база. Регистрационният 
номер съдържа кодирана информация, посо­
чена в приложение № 15.
(2) Ежегодно до 31 януари ИАГ изготвя 
национален списък на всички одобрени източ­
ници в цялата страна по образец (приложение 
№ 16), който е извлечение от регистъра на гор­
ската семепроизводствена база (приложение 
№ 11). Списъкът се публикува на електрон­
ната страница на ИАГ и се предоставя при 
поискване на ЕК и другите държави членки.
(3) За одобрени източници, от които се 
добиват категориите репродуктивен материал 
„идентифициран“ и „селекциониран“, се допус­
ка списъкът да бъде по райони на произход.
(4) Списъкът по ал. 2 съдържа:
1. ботаническо наименование на дървесния 
вид или хибрид;
2. категория репродуктивен материал, който 
може да се добие от източника; за източник, 
предназначен за добив на репродуктивен ма­
териал от категория „изпитан“, се посочва 
дали е от генетично модифицирани организми;
3. регистрационен номер според регис­
търа на горската семепроизводствена база 
или идентификационен код на района на 
произхода за категориите „идентифициран“ 
и „селекциониран“;
4. местоположение: кратко наименование 
или прието име на местонахождението и едно 
от следните описания:
а) при категория „идентифициран“ – район 
на произход и обхват на географската ширина 
и дължина;
б) при категория „селекциониран“ – район 
на произход и географско положение (гео­
графска ширина и дължина) или обхват на 
географската ширина и дължина;
в) при категория „окачествен“ и „изпи­
тан“ – точно географско положение на мяс­
тото, където се намира одобреният източник, 
а за категория „изпитан“ се посочва дали той 
е генетично модифициран;
5. надморска височина или нейния диа­
пазон;
6. вид базов източник;
7. площ на базовия източник;
8. първоначален произход: автохтонен, 
неавтохтонен или е с неизвестен произход;
9. първоначален произход на неавтохтонен 
базов източник, ако произходът е известен, 
той се посочва;
10. предназначение (цел);
11. друга информация.
(5) Информацията за изготвяне на списъка 
по ал. 2 се предоставя в ИАГ ежегодно до 
20 януари на текущата година от директорите 
на ГСС на хартиено копие и в електронен 
формат.
(6) Горските семеконтролни станции еже­
годно изготвят карти на базовите източници 
от категориите „идентифициран“ и „селекци­
ониран“ в цифров формат по дървесни видове 
и райони на произход.
(7) Изпълнителната агенция по горите 
изпраща картите по ал. 1 на ЕК и на държа­
вите – членки на ЕС.
Чл. 18. (1) По предложение на лицата по 
чл. 16, ал. 2, т. 2 изпълнителният директор 
на ИАГ може да даде условно одобрение за 
период, не по-дълъг от десет години, на базов 
източник за производство на репродуктивен 
материал от категория „изпитан“, когато 
предварителните резултати от генетичната 
оценка или сравнителните опити, извършени 
в съответствие с изискванията на приложе­
ние № 5, дават основания да се приеме, че 
след приключване на изпитването базовият 
източник ще отговаря на изискванията за 
одобрение, определени с тази наредба.
(2) Лицата по чл. 16, ал. 2, т. 2, прите­
жаващи базови източници, отговарящи на 
изискванията по ал. 1, са длъжни писмено 
да уведомят изпълнителния директор на ИАГ 
за окончателните резултати от генетичната 
оценка или сравнителните опити в 14-дневен 
срок след тяхното получаване.
(3) Изпълнителният директор на ИАГ 
дава пълно одобрение на източника, когато 
след приключване на генетичната оценка или 
сравнителните опити стане ясно, че базовият 
източник отговаря на изискванията, посочени 
в приложение № 5. 
(4) Резултатите от генетичната оценка или 
сравнителните опити, които не отговарят на 
изискванията, определени в приложение № 5, 
могат в срок до 31 декември 2012 г. да бъдат 
използвани при одобряване на базов източник 
за производство на горски репродуктивен 
материал от категория „изпитан“ само ако 
са започнали преди 1 януари 2003 г. и са до­
казали превъзходството на репродуктивния 
материал, получен от базовия източник, по 
отношение на приетите стандарти.